Քենետ Վերմեր

**Քենետ Վերմեր** (, ), նիդերլանդցի ֆուտբոլիստ, «ՊԵԿ Զվոլե» ակումբի դարպասապահ:

## Ակումբային կարիերա
Ամստերդամի «Այաքսի» ֆուտբոլային ակադեմիայի սան է: 2006 թվականի սեպտեմբերի 28-ին նորվեգական «Ստարտի» դեմ ՈւԵՖԱ-ի գավաթի խաղում նորամուտն է նշել հիմնական թիմում։ Այդ խաղում փոխարինման է դուրս եկել 46-րդ րոպեին՝ փոխարինելով հիմնական դարպասապահ Դենիս Գենտենարին․ խաղն ավարտվել է «Այաքսի» հաղթանակով՝ 4:0 հաշվով։

2007 թվականին վարձավճարով տեղափոխվել է «Վիլլեմ II», որտեղ 16 խաղում բաց է թողել 30 գոլ։ 2008 թվականին վարձակալության ավարտից հետո վերադարձել է «Այաքս»։

2010 թվականի օգոստոսի 12-ին մարզման ժամանակ աջ աքիլեսյան ջլի պատռվածք է ստացել և դուրս է մնացել խաղից վեց ամսով։

2014 թվականի սեպտեմբերի 1-ին «Այաքսի» մամուլի ծառայությունը հայտարարել է Ռոտերդամի՝ «Ֆեյենորդ» տեղափոխության մասին։ 28-ամյա դարպասապահը քառամյա անհատական պայմանագիր է կնքել։ Դարձել է պատմության մեջ 9-րդ ֆուտբոլիստը, որը «Այաքսից» տեղափոխվել է «Ֆեյենորդ»։ 2018 թվականի հունվարին ֆուտբոլիստին վարձակալել է բելգիական «Բրյուգգեն»։

2020 թվականի հունվարի 15-ին տեղափոխվել է Ֆուտբոլի բարձրագույն լիգայի «Լոս Անջելես» ակումբ։ 2020 թվականի մարտի 1-ին Ամերիկյան լիգայում նորամուտն է նշել՝ «Ինտեր Մայամիի» դեմ մրցաշրջանի մեկնարկային տուրի խաղում: 2021 թվականի ապրիլի 16-ին կողմերի փոխադարձ համաձայնությամբ պայմանագիրը «Լոս Անջելեսի» հետ խզվել է։

2021 թվականի մայիսի 7-ին միացել է «Ցինցինատիին»՝ պայմանագիր կնքելով մինչև 2022 թվականի մրցաշրջանի ավարտը։ 2021 թվականի մայիսի 16-ին «Ցինցինատիի» կազմում նորամուտն է նշել «Ինտեր Մայամիի» դեմ խաղում։ 2023 թվականի մայիսի 16-ին «Ցինցինատին» գնել է նրա երաշխավորված պայմանագիրը։

2023 թվականի հունիսի 23-ին համալրել է «ՊԵԿ Զվոլեի» կազմը՝ կնքելով մեկամյա պայմանագիր՝ ևս մեկ տարով երկարաձգելու տարբերակով։

## Նիդերլանդների հավաքական
Նիդերլանդների երիտասարդական հավաքականում հանդես է եկել 2005 թվականի աշխարհի երիտասարդական (մինչև 20 տարեկան) առաջնությունում, որն անցկացվել է Նիդերլանդներում: Հավաքականը հասել է քառորդ եզրափակիչ, որտեղ հետխաղյա 11 մետրանոցներով 9:10 հաշվով պարտվել է Նիգերիայի հավաքականին:

Հանդես է եկել նաև Նիդերլանդների երիտասարդական (մինչև 21) հավաքականում Եվրոպայի 2006 և 2007 թվականների երիտասարդական (մինչև 21) առաջնությունում, հավաքականի կազմում դարձել է մրցաշարի կրկնակի հաղթող: 

Մասնակցել է 2008 թվականի Օլիմպիական խաղերի որակավորման մրցաշարին և մասնակցել է 4 խաղի բուն օլիմպիադայում՝ բաց թողնելով 3 գնդակ։ 2012 թվականի նոյեմբերի 14-ին առաջին հավաքականում նորամուտն է նշել Գերմանիայի հետ ընկերական խաղում:

## Նվաճումներ
**«Այաքս»**

* Նիդերլանդների չեմպիոն (4)՝ 2010/11, 2011/12, 2012/13, 2013/14
* Նիդերլանդների փոխչեմպիոն՝ 2009/10
* Նիդերլանդների գավաթի գավաթակիր (2)՝ 2006/07, 2009/10
* Նիդերլանդների սուպերգավաթի գավաթակիր (2)՝ 2006, 2013

**«Ֆեյենորդ»**

* Նիդերլանդների չեմպիոն՝ 2016/17
* Նիդերլանդների գավաթի գավաթակիր (2)՝ 2015/16, 2017/18
* Նիդերլանդների սուպերգավաթի գավաթակիր (2)՝ 2017, 2018

**Նիդերլանդների հավաքական**

* Եվրոպայի երիտասարդական առաջնության չեմպիոն (U-21) (2)՝ 2006, 2007

## Խաղերի վիճակագրություն
### Ակումբային կարիերա
*2023 թվականի հուլիսի 1-ի դրությամբ*

### Ազգային հավաքական

**Ընդամենը 5 խաղ/0 բաց թողնված, 4 հաղթանակ, 1 ոչ-ոքի, 0 պարտություն։**

## Ծանոթագրություններ

## Արտաքին հղումներ
* 
* 
* 
* 

Կատեգորիա:Այաքսի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ